text: "Еврофутбол" изпраща официално спортните си таланти за 2012 година - Лотомания - Sportal.bg
  "Еврофутбол" изпраща официално спортните си таланти за 2012 година
  26 ноември 2012 | 12:05
  "Еврофутбол" ще изпрати официално своите спортни таланти за 2012 г. на специална церемония на 27.11.2012 г. от 17:00 часа в зала "Виваком Арт Хол" на ул. "Гурко" №4 в столицата. На нея ще бъдат представени постиженията и резултатите от първата година на програмата, чрез която бяха финансирани 18 млади спортисти в тяхната подготовка, закупуване на екипировка, участия в състезания и тренировъчни лагери.
  На церемонията ще присъстват всички призьори по програма "Спортни таланти", представители на Групата на съветниците, на медийните партньори на инициативата, както и много гости.
  Ще бъде представена и най-новата книжка на българския букмейкър – корпоративната брошура "Дарителски проект "Печелиш и помагаш 2012". Тя показва и обяснява социалната политика на "Еврофутбол" - благотворителните инициативи и спонсорските програми на българския букмейкър за текущата година. Ще бъде обявено и началото на втората година на кампанията.
  "Спортните таланти" на "Еврофутбол" ще разкажат как се е променил техния живот в последните месеци, какви са постиженията им и какви трудности срещнаха. Някои ще споделят впечатленията и емоциите си след участията на големи спортни форуми като Летните олимпийски игри в Лондон, европейски и световни турнири.
  На събитието ще присъстват и членовете на Групата на съветниците с председател управителят на "Еврофутбол" - Екатерина Михайлова. Сред оценителите на проектите на младите спортисти бяха Петър Стойчев и Евгения Раданова, както и други изявени личности - треньори, представители на медийните партньори на програмата - Дарик радио, БНР, БНТ, ББТ, вестниците "7 дни спорт", "Преса", "Еврофутбол" и "Марица", сайтовете www.gong.bg, www.sportal.bg, www.viasport.bg и www.cross.bg.
  Поради огромния интерес към проекта, за който подадоха документи общо 119 индивидуални спортисти на възраст между 16 и 25 години, както и параолимпийци и хора с увреден слух, "Еврофутбол" реши да продължи инициативата и през следващата 2013 г. Българският букмейкър отново ще си сътрудничи с Фондация "Работилница за граждански инициативи" (ФРГИ), с която работи от няколко години.
  Присъстващите ще бъдат поздравени с хитовото изпълнение на Стоян Петров "We are the winners", което се превърна в химн на програма "Спортни таланти".